
Szexualitás és dzsender a diskurzusban -- Hangsúlyos identitások?

A dolgozat kurrens elméleti és nyelvészeti dzsenderkutatások eredményeit felhasználva igyekszik elemezni a diskurzusban megalakuló, semmiképp sem fix dzsendert és (szexuális) identitást. Egy igen speciális (meta)helyzet elemzését kísérli meg a diskurzuselemzés és a gyakorlatközösség módszerének alkalmazásával, mindezt egy posztmodern elméleti háttérrel megalapozva. A test problematikája, illetve annak a diskurzusból megragadható vetülete is a vizsgálódás tárgya. A dolgozat rávilágít a dzsender és szexuális identitás testhez fűződő kapcsolatára is, valamint a heteronormativitás újratermelésére – még egy reflektált és érzékeny közegben is.



